Oļegs Antoņenko

Oļegs Antoņenko (, ; dzimis 1971. gada 1. jūlijā Minskā) ir bijušais baltkrievu hokejists, labās malas uzbrucējs, ilggadējs Baltkrievijas hokeja izlases dalībnieks.

Spēlētāja karjera 
Savu spēlētāja karjeru Oļegs uzsāka 1988. gadā, kad debitēja PSRS hokeja līgas kluba Minskas "Dinamo" rindās. Klubā Antoņenko spēlēja līdz pat 1995. gadam, kad pievienojās citam nu jau Starptautiskās hokeja līgas klubam Čerepovecas "Severstal". 1996. gadā Antoņenko pievienojās Ņižņekamskas "Ņeftehimik" rindām. 1997.—98. sezonas vidū Oļegs pievienojās Kazaņas "Ak Bars" sastāvam, kura rindās jau nākamajā sezonā izcīnīja Krievijas čempiona titulu.

2000.—01. sezonu Oļegs aizvadīja Ņižņijnovgorodas "Torpedo" rindās, taču pēc sezonas beigām atgriezās Čerepovecā. 2004. gadā Antoņenko uzsāka spēlēt Krievijas Augstākās līgas Balašihas "HK MVD" rindās, palīdzot klubam izcīnīt Bratinas kausu un nākamajā sezonā turpināja ar klubu spēlēt jau Krievijas Superlīgā. 2006.—07. sezonu Antoņenko aizvadīja Minskas "Dinamo" rindās, kas tolaik spēleja Baltkrievijas Ekstralīgā, taču 2007. gada vasarā atgriezās Balašihā. Piedalījies 2009. gada Kontinentālās hokeja līgas Zvaigžņu spēlē. 2009.—10. sezonu Antoņenko uzsāka Kontinentālās hokeja līgas klubā Jekaterinburgas "Avtomobilist", bet noslēdza to jau Minskas "Dinamo" rindās. Savu profesionālā spēlētāja karjeru Antoņenko noslēdza pēc 2010.—11. sezonas, kuru aizvadīja Baltkrievijas Ekstralīgas kluba HK Gomeļa rindās.

Baltkrievijas izlases rindās desmit Pasaules čempionātos, kā arī 1998., 2002. un 2010. gada olimpisko spēļu turnīros.

Ārējās saites 

1971. gadā dzimušie
Baltkrievijas hokejisti
Minskas "Dinamo" spēlētāji
Čerepovecas "Severstal" spēlētāji
Ņižņekamskas "Ņeftehimik" spēlētāji
Kazaņas "Ak Bars" spēlētāji
Ņižņijnovgorodas "Torpedo" spēlētāji
Novokuzņeckas "Metallurg" spēlētāji
Balašihas HK MVD spēlētāji
Jekaterinburgas "Avtomobilist" spēlētāji
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Hokejisti 2010. gada ziemas olimpiskajās spēlēs
Kontinentālās hokeja līgas Zvaigžņu spēles dalībnieki
Baltkrievijas Republikas Nopelniem bagātie sporta meistari
Minskā dzimušie